
Трети докторантски, постдокторантски и краеведски четения 

 „АБРИТУС”
Разград, 18 май 2026 г. 
УКАЗАНИЯ ЗА АВТОРИТЕ
Ръкописите не бива да надвишават 12 страници, като в този обем се включва научният апарат и илюстрациите. Изображения до 5 броя. Към текста трябва да има  кратко резюме на английски език.

Научният апарат се представя по т.н. Харвардска  система: в скоби в текста се изписва фамилното име на автора, без запетая следва годината на публикуване, а след запетаята – страницата (страниците) или илюстрацията (илюстрациите), напр. (Бонев 1998, 74; Ivanova 1997, 5-7; Игнатов 2000, обр.4; Hiller 1993, Abb. 8-10). 
След текста на статията се прилага списък на цитираната литература, в която първо се представят заглавията на кирилица, след това на латиница и накрая – с друга азбука (напр.гръцка). Публикациите във всяка група се подреждат по азбучен ред на фамилните имена. Ако публикациите на един автор носят различни години на издаване, те се подреждат по възходяща градация: от най-ранната към най-късната. Ако един автор е представен с повече от една публикация за определена година, към годината на издаване без интервал се прибавят малки кирилски или съответно латински букви – а, б, в и a, b, c и т.н. Наименованията на периодичните издания не се съкращават. Ако монографията е публикувана в поредица, след заглавието в скоби се изписват наименованието на поредицата и съответния том. Ако се цитира статия в тематичен сборник или в том от определена поредица, преди заглавието му се поставя „-В” или съответно “In”, а издателят се обозначава след заглавието.
Примери:

Цитиране на монография:

Харбова 1991: М. Харбова. Градоустройство и архитектура по българските земи през ХV – ХVІІІ век. София, 1991.

Цитиране на монография в поредица:

Бонев 1988: А. Бонев. Тракия и Егейския свят през втората половина на ІІ хилядолетие пр. н. е. (Разкопки и проучвания, 20). София, 1988.

Цитиране на публикация в периодично издание:

Вълов 1974: В. Вълов. Новите разкопки на църквата „Св. Четиридесет мъченици“ във Велико Търново (предварително съобщение). – Археология, XVI, 1974, 2, 37 – 54.

Цитиране на публикация в сборник:

Попов 1985: А. Попов. Градоустройствен и архитектурен облик на Търновград XII – XIV в. – В: Царствуващият град Търнов. А. Попов, Й. Алексиев (Съст.), П. Петров (Ред.). София, 1985, 25 – 42.

Цитиране на публикация с няколко автора:

Плетньов, Кузов, Стефанова 2009: В. Плетньов, Х. Кузов, А. Стефанова. Археологически разкопки на крепостта „Кастрици“, резиденция „Евксиноград“ – Варна. – Археологически открития и разкопки през 2008 г. София, 2009, 657 – 661.

Цитиране на публикация от една и съща година на един автор:

Борисова 2005а: Т. Борисова. Археологическо проучване на две тракийски могили в махала Миленска, Правец. – Археологически открития и разкопки през 2004 г. София, 2005, 143 – 144.

Борисова 2005б: Т. Борисова. Тракийски могилен некропол край с. Калугерово, Софийска област. – В: Земите на България – люлка на тракийската култура. Г. Китов, Д. Димитрова (Ред.). Т. II. София, 2005, 129 – 132.

Цитиране на публикация във вестник:

Вълева 2014: И. Вълева. 135 години Държавна девическа гимназия – Велико Търново. – Вестник Янтра Днес, Велико Търново, XV, бр. 207 (4079) от 30 октомври 2014 г.– в литературата (когато статията е с автор).
(Янтра 1937, 2) – в текста (когато статията е без автор).
Янтра 1937: Вестник Янтра, Велико Търново, бр. 87 от 14 февруари 1937 г., 2. – в литературата (когато статията е без автор).
Цитиране на архивни документи:

(ЦДА, ф. 177, оп. 2, а. е. 1186, л. 281) – в текста.

ЦДА: Централен държавен архив, фонд 177, опис 2, архивна единица 1186. – в литературата.

Цитиране на интернет източник (книга или друг вид публикация):

Jones 2012: S. Jones. CrossesandCrucifixBottles. 2012. http://www.sdjones.net/FolkArt/bender.html (изтеглена информация на 09.03.2015 г.).

Илюстрациите да бъдат графични изображения или дигитални снимки. Текстовете към илюстрациите да бъдат максимално ясни и информативни. Илюстрациите се обозначават като обр. (включително при позоваване в текста). Графичните илюстрации да не бъдат по-големи от формат А4 и да издържат намаление. Изображенията от растерен тип, предавани на CDили DVD, да бъдат в следните формати: JPEG, JPGилиTIFF, TIF  с резолюция не по-ниска от 300 dpi. 
Обяснителните бележки се обозначават с индекс в текста и се изписват под линия в курсив.
1Обяснителна бележка ……………….
За печат се приемат само напълно комплектовани съобразно описания по-горе стандарт материали.
